Miguela Xuereb .td_uid_2_61764cd80c0dd_rand.td-a-rec-img{text-align:left}.td_uid_2_61764cd80c0dd_rand.td-a-rec-img img{margin:0 auto 0 0} L-Assoċjazzjoni Ħaddiema Għawdxin f'Malta (AGEM) talbet lill-Ministeru għal Għawdex biex l-inizjattiva tal- edu fast ferry card tiġi estiża għall-ħaddiema kollha Għawdxin li jaħdmu f'Malta, kemm dawk li jaħdmu fis-settur pubbliku, kif ukoll dawk li jaħdmu fil-privat. Dan wara li l-Ministru għall-Edukazzjoni Justyne Caruana ħabbret li madwar 1,300 student u edukaturi Għawdxin se jkunu qed igawdu minn traħħis fil-vjaġġ tagħhom meta jaqsmu lejn Malta minħabba x-xogħol jew l-edukazzjoni tagħhom bil-fast ferry. L-edukaturi u l-istudenti Għawdxin se jingħataw rifużjoni meta jużaw il-fast ferry biex jivvjaġġaw, irrispettivament min ikun l-operatur tas-servizz. L-ammont totali ta' rifużjoni għal kull student u edukatur se jkun ta' €250 għal kull sena akkademika. Fi stqarrija, l-AGEM qalet li s-sussidju tal-ivvjaġġar eżistenti, li jingħata mill-Ministeru għal Għawdex, għandu jiġi rivedut sabiex jiġu riflessi l-ispejjeż kurrenti tal-ivvjaġġar. Appell għal mezzi ta' konnettività aħjar bejn Malta u Għawdex L-AGEM kompliet tisħaq fuq mezzi aħjar ta' konnettività bejn iż-żewġ gżejjer, mezzi li jħallu l-inqas impatt negattiv fuq l-ambjent. Huma qalu li kull soluzzjoni possibbli għandha tiġi studjata b'reqqa, diskussa u ppreżentata lill-pubbliku qabel ma tittieħed deċiżjoni dwarha. Huma saħqu li huwa importanti li l-perspettiva tal-ħaddiem li jaqsam kuljum tinżamm fuq nett tal-aġenda, flimkien mal-ambjent u l-iżvilupp sostennibli. L-Assoċjazzjoni saħqet ukoll li s-sistema ta' trasport ġewwa Għawdex tinżamm fuq l-istess livell bħal dik f'Malta. "Nistennew li d-diskussjonijiet jiġu estiżi għall-istakeholders kollha, filwaqt li s-soluzzjonijiet proposti jibqgħu dejjem vijabbli għall-ħaddiem li jaqsam bejn il-gżejjer ta' kuljum" kompliet tgħid l-istqarrija. L-AGEM ħadet l-opportunità biex tirrangrazzja lill-Ministru għall-Għawdex, għas-sapport li wera fil-konfront tat-talba li saret mill-AGEM biex jiġu introdotti mill-ġdid it-traġitti ta' waranofsinhar tal-fast ferry. L-assoċjazzjoni saħqet li dawn il-vjaġġi huma importantissimi għall-ħaddiema Għawdxin li jaħdmu f'Malta sabiex jirritornaw lura lejn djarhom. Iż-żewġ kumpaniji li joperaw is-servizzi tal-fast ferry li jaqsmu bejn iż-żewġ gżejjer kienu biddlu l-iskeda tagħhom għal Ottubru. Il-kumpaniji kienu ġew ikkritikati minn numru kbir ta' studenti u ħaddiema Għawdxin minħabba li l-iskeda kellha inqas vjaġġi waranofsinhar. Għaldaqstant, il-kumpaniji tal-fast ferry reġgħu biddlu l-iskeda. Min-naħa tagħha l-għaqda Gozo University Group (GUG) laqgħet l-aħbar li l-edukaturi u l-istudenti se jingħataw l-EDU Fast Ferry Card. Roħs fuq il-fast ferry għall-istudenti u l-edukaturi Għawdxin Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61764cd80c9e4_rand.td-a-rec-img{text-align:left}.td_uid_3_61764cd80c9e4_rand.td-a-rec-img img{margin:0 auto 0 0}